Raymunda Torres y Quiroga

Si Raymunda Torres y Quiroga ( mga pangaran nin pluma, Madre Selva, Elena Matilde Wili, Matilde Elena Wili, Matilde Elena Wuili, Leopoldo, Luciérnaga, Estela asin Celeste ) sarong parasurat asin aktibista para sa mga deretso kan mga kababaihan na taga-Argentina. Idinepensa niya an access sa edukasyon asin an emansipasyon kan mga kababaihan sa Argentina.

 Biograpiya 
Si Raymunda Torres y Quiroga namundag sa Probinsya nin Entre Ríos . Mayo nin biograpikong datos na aram manungod saiya. 

Parati siyang naggagamit nin mga alyas sa pagpirma kan saiyang mga artikulo, kabali an "Madre Selva", na saiyang ginagamit sa pagpublikar sa El correo de las niñas poon 1877.

Sa paagi kan magasin, La Alborada Literaria del Plata, nagkaigwa siya nin komprontasyon manungod sa saiyang mga naipublikar na mga sinurat ki Josefina Pelliza de Sagasta na nagkontra sa mga ideya ni Torres y Quiroga manungod sa edukasyon asin sa posisyon na dapat akoon kan mga kababaihan sa sosyedad. 

Sa El Indiscreto, sarong peryodiko na ipinublikar sa Montevideo, si Torres y Quiroga nagpublikar nin mga sinurat sa irarom kan alyas na "Elena Matilde Wili"  asin minsan "Matilde Elena Wili" alagad ginagamit man niya an, "Leopoldo", "Luciérnaga", "Estela", asin "Celeste". Sa irarom kan alyas na "Matilde Elena Wuili" o "Wili", nagpublikar siya nin mga istorya na may mga ideya niya manungod sa katalingkasan kan mga kababaihan, asin pig'iba an tema nin femicide .  Sa paagi nin mga osipon kan genre nin pantasya na ipinublikar sa La Ondina del Plata asin sa El Álbum del Hogar, nagsurat siya manungod sa mga babae asin an paggadan sa mga babae na saindang inagihan. 

 Mga piniling obra 

 Entretenimientos literarios ni Matilde Elena Wili. Buenos Aires: Imprenta Colón, 1884.
 Historias inverosímiles ni Raimunda Torres y Quiroga. Temperley: Train in Motion, 2014.
 Cecilia, halipot na istorya na ipinublikar sa El Indiscreto

 Mga Toltolan 

Torres, Raymunda